Iepirkuma ID Nr. DNP 2026/40
Nolikuma 7. pielikums
Līguma projekts 

Būvdarbu līgums Nr. 7.2/2026/__
Par gumijas seguma remontu sporta laukumā pie Gardenes pamatskolas Priežu ielā 21A, Gardenē, Auru pagastā, Dobeles novadā
 Līguma parakstīšanas datums ir pēdējā pievienotā droša 

elektroniskā paraksta un tā laika zīmoga datums un vieta
Dobeles novada pašvaldība, reģistrācijas numurs 90009115092, tās ____________ personā, kurš rīkojas saskaņā ar Dobeles novada pašvaldības nolikumu, turpmāk – Pasūtītājs, no vienas puses, 
Dobeles novada Izglītības pārvalde, reģistrācijas numurs 90009147276, tās ___________ personā, kura rīkojas saskaņā ar Dobeles novada Izglītības pārvaldes nolikumu, turpmāk – Maksātājs, no otras puses, un 

_________, reģistrācijas numurs _______, tās __________ personā, kurš/a rīkojas saskaņā ar komercsabiedrības statūtiem, turpmāk – Izpildītājs, no otras puses, 

visi kopā un katrs atsevišķi – Puses/Puse, pamatojoties uz Dobeles novada Iepirkumu komisijas 2026. gada ______ lēmumu Publisko iepirkumu likuma 9. panta iepirkumā “Gumijas seguma remonts sporta laukumā pie Gardenes pamatskolas Priežu ielā 21A, Gardenē, Auru pagastā, Dobeles novadā” identifikācijas Nr. DNP 2026/40, protokols Nr. __) un Izpildītāja iesniegto piedāvājumu,
savstarpēji vienojoties noslēdz šo būvdarbu līgumu, turpmāk – Līgums, par sekojošo:    
1. LĪGUMA PRIEKŠMETS
1.1. Pasūtītājs uzdod, bet Izpildītājs par Līgumā noteikto atlīdzību, ar saviem materiāliem, darbarīkiem, ierīcēm un darbaspēku uzņemas veikt gumijas seguma remontu sporta laukumā pie Gardenes pamatskolas Priežu ielā 21A, Gardenē, Auru pagastā, Dobeles novadā, turpmāk – Būvdarbi.
1.2. Izpildītājs Būvdarbus veic Līguma izpildes vietā: Sporta laukums pie Gardenes pamatskolas, Priežu iela 21A, Gardene, Auru pagasts, Dobeles novads, LV-3701, turpmāk– Objekts/Būvobjekts.
1.3. Izpildītājs Būvdarbus uzņemas veikt Līgumā, Tehniskajā specifikācijā (Līguma __. pielikums) un Latvijas Republikā normatīvajos aktos noteiktajā kārtībā, Līgumā noteiktajos termiņos un pienācīgā kvalitātē, atbilstoši Finanšu piedāvājumā (Līguma __. pielikums) norādītajam finansējumam.
1.4. Būvdarbu izpildes noteikumu apraksts un prasības noteiktas Tehniskajā specifikācijā (Līguma __. pielikums).
2. LĪGUMCENA UN NORĒĶINU KĀRTĪBA
2.1. Par kvalitatīvu Būvdarbu izpildi Pasūtītājs samaksā Izpildītājam Būvdarbu līgumcenu _____ EUR (_____ euro __ centi) bez pievienotās vērtības nodokļa (PVN), turpmāk - Līgumcena.
2.2. Pamatojoties uz Pievienotās vērtības nodokļa likuma 142. pantu “Īpašs nodokļa piemērošanas režīms būvniecības pakalpojumiem”, PVN apmaksu par Būvdarbiem veic Pasūtītājs (būvniecības pakalpojumu saņēmējs).
2.3. Līgumcenas apmaksa tiek veikta ar pārskaitījumu uz Izpildītāja bankas norēķinu kontu 20 (divdesmit) darba dienu laikā pēc faktiski paveikto Būvdarbu pieņemšanas – nodošanas akta parakstīšanas un atbilstoša Izpildītāja e-rēķina saņemšanas..

2.4. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 20 (divdesmit) darba dienu laikā no dienas, kad Puses ir parakstījušas aktu par faktiski izpildītajiem Būvdarbiem un no Izpildītāja sagatavota,  Līguma noteikumiem un šajā punktā minētajam aktam atbilstoša e-rēķina saņemšanas. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību.

2.5. Nekvalitatīvi veikti Būvdarbi (neatbilstoši Līguma noteikumiem) netiek apmaksāti, un trūkumi Būvdarbos, kas var tikt atklāti arī pēc Būvdarbu izpildes, kā arī zaudējumi, kas radušies Pasūtītājam vai trešajai personai Izpildītāja, tā darbinieku darbības vai bezdarbības, ļaunā nolūkā izdarīto darbību vai nolaidības rezultātā, Izpildītājam jānovērš vai jāatlīdzina ne vēlāk kā 15 (piecpadsmit) kalendāra dienu laikā no konstatēšanas brīža par saviem finanšu līdzekļiem.

2.6. Ja Puses nevar vienoties par defektiem, tām ir tiesības pieaicināt ekspertu, kas apstiprina vai noliedz Pasūtītāja norādītos defektus. Ar ekspertīzi saistītos izdevumus sedz tā Puse, kurai eksperta atzinums ir bijis nelabvēlīgs.

2.7. Līgumcenā ir iekļautas:

2.7.1. visas izmaksas, kas attiecas uz Būvdarbu veikšanu, tai skaitā, Līguma pielikumos atspoguļotās izmaksas, darba samaksa un nodokļi Būvdarbu veikšanā iesaistītajam personālam, izmaksas par Būvdarbu veikšanai izmantoto būvizstrādājumu, palīgmateriālu, tehnoloģiju, aprīkojuma un iekārtu (turpmāk tekstā – Materiāli) iegādi, piegādi, montāžu, izmaksas par Būvdarbu veikšanai nepieciešamās tehnikas un aprīkojuma iegādi, piegādi un nomu, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu;
2.7.2. vispārīgās izmaksas, t.sk., Būvdarbu sagatavošanas, norobežošanas, materiālu un iekārtu uzglabāšanas izmaksas, Materiālu, mehānismu, tehnikas un aprīkojuma uzglabāšanas, būvgružu izvešanas un visas citas izmaksas, kas saistītas ar Līguma izpildi;
2.7.3. Izpildītāja virsizdevumi un peļņa.
2.8. Parakstot šo Līgumu, Izpildītājs apliecina, ka viņa piedāvājums iekļauj izmaksas visiem nepieciešamajiem darbiem, materiāliem, stiprinājumu elementiem, mehānismiem, darba rīkiem u.t.t., kas nav minēti Līguma pielikumos, bet kas ir nepieciešami kvalitatīvai atbilstoši tehnoloģijas, būvmateriālu ražotāju un būvnormatīvu prasībām, Tehniskajā specifikācijā (Līguma __. pielikums) uzskaitīto darbu veikšanai. Šādus darbus Izpildītāja pienākums ir izpildīt.
3. RĒĶINi UN BŪVDARBU IZPILDES AKTS

3.1. E-rēķiniem jābūt adresētiem Dobeles novada Izglītības pārvaldei.

3.2. E-rēķinā jānorāda:

3.2.1. Pasūtītāja nosaukums: “Dobeles novada pašvaldība”;
3.2.2. Maksātāja nosaukums: “Dobeles Izglītības pārvalde”
3.2.3. Līguma numurs;
3.2.4. rekvizīti atbilstoši Pievienotās vērtības nodokļa likuma 125. panta prasībām;

3.2.5. Būvdarbu izpildes akta numurs un datums, par kuru tiek izrakstīts e-rēķins.
3.3. Izpildītājs iesniedz rēķinu elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs sagatavoto rēķinu nosūta uz Maksātāja            e-adresi: REKINI@90009147276.
3.4. Būvdarbu izpildes aktā ir jānorāda:
3.4.1. atskaites periods;

3.4.2. Pasūtītāja nosaukums: “Dobeles novada pašvaldība”;
3.4.3. Būvdarbu apjoms un vērtība; 
3.4.4. Būvdarbu izpildes akta forma jāsaskaņo ar Pasūtītāju.

4. BŪVDARBU IZPILDES NOTEIKUMI UN TERMIŅŠ
4.1. Būvdarbu kvalitātes prasības, ko jāievēro Izpildītājam, nosaka Līgums un tā pielikumi.

4.2. Līgums stājas spēkā ar tā visu Pušu parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas visas savstarpējās saistības, kas izriet no Līguma noteikumiem.

4.3. Līguma kopējais izpildes termiņš ir 2 (divi) kalendārie mēneši no Līguma spēkā stāšanās dienas līdz Būvdarbu pabeigšanai (būvobjekta nodošanas un pieņemšanas akta parakstīšanas), neskaitot tehnoloģisko pārtraukumu, ja tāds iestāsies.
4.4. Būvdarbu izpilde jāveic tehnoloģiski pareizi, tam piemērotos laika apstākļos.

4.5. Izpildītājs apņemas nekavējoties, bet ne vēlā kā 3 (trīs) darba dienu laikā ziņot Pasūtītājam par visiem apstākļiem un/vai šķēršļiem, kuri kavē Būvdarbu izpildi noteiktajos termiņos.

4.6. Izpildītājam nav tiesības uz Būvdarbu izpildes termiņa pagarinājumu tādu iemeslu dēļ, kuri tam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.

4.7. Ja Izpildītājam, objektīvu iemeslu dēļ, nepieciešams Būvdarbu izpildes termiņa pagarinājumu, tas par to rakstiski ziņo Pasūtītājam. Šāds paziņojums nosūtāms nekavējoties, bet ne vēlāk kā pēc 3 (trīs) darba dienām, pēc tam, kad Izpildītājs uzzinājis par esošiem vai vēl sagaidāmiem apstākļiem, kas izraisa Būvdarbu izpildes kavējumu. 
4.8. Pasūtītājam ir pienākums sniegt Izpildītājam atbildi uz saņemto paziņojumu, 5 (piecu) darba dienu laikā no paziņojuma saņemšanas dienas.
4.9. Izpildītājs Būvdarbus nodod Pasūtītājam ar nodošanas – pieņemšanas aktu.

4.10. Pretenziju gadījumā Pasūtītājs neparaksta Būvdarbu nodošanas – pieņemšanas aktu un informē Izpildītāju par konstatētajām neatbilstībām Līgumam. Šādā gadījumā Puses vienojas par termiņu, kurā Izpildītājam jānovērš konstatētās nepilnības.

4.11. Būvdarbu izpilde uzskatāma par pabeigtu un pieņemtu ar Pasūtītāja un Izpildītāja Būvdarbu nodošanas – pieņemšanas akta parakstīšanu. 

4.12. Pēc Pasūtītāja pieprasījuma Izpildītājam 5 (piecu) kalendāro dienu laikā jāsniedz rakstiska informācija Pasūtītājam par Būvdarbu izpildes gaitu.

4.13. Izpildītājam Būvdarbi ir jāveic saskaņā ar Līguma noteikumiem, tehnisko specifikāciju (Līguma __. pielikums).

5. PUŠU TIESĪBAS UN PIENĀKUMI
5.1. Izpildītājam ir tiesības:

5.1.1. saņemt samaksu par kvalitatīvu un termiņā veiktu Būvdarbus saskaņā ar Līguma un Latvijas Republikā spēkā esošo normatīvo aktu noteikumiem;
5.1.2. saņemt no Pasūtītāja Būvdarbu veikšanai nepieciešamo informāciju un dokumentāciju;
5.1.3. pieprasīt no Pasūtītāja līgumsoda samaksu atbilstoši Līguma noteikumiem;
5.1.4. vienpusēji izbeigt līgumsaistības saskaņā ar Līguma noteikumiem.

5.2. Izpildītāja pienākumi veicot Būvdarbus:
5.2.1. veikt tos tehnoloģiski pareizi, ievērojot Būvdarbos izmantoto materiālu ražotāju instrukcijas un ieteikumus;

5.2.2. Būvdarbus veikt, vadoties pēc Pasūtītāja dotajiem darbu uzdevumiem un Pasūtītāja pārstāvja norādījumiem;
5.2.3. uzņemties projektu vadītāja tiesības, pienākumus un atbildību atbilstoši ievērojot 25.02.2003. Ministru kabineta noteikumu Nr. 92 “Darba aizsardzības prasības, veicot būvdarbus” noteiktās prasības, kā arī Būvdarbus veikt nodrošinot darba aizsardzības, ugunsdrošības prasību, drošības tehnikas normu ievērošanu;
5.2.4. veicamos Būvdarbus izpildīt atbilstošā kvalitātē, saskaņā ar Līguma noteikumiem un tehnisko specifikāciju (Līguma __. pielikums). Izpildītājs ir atbildīgs par paveikto Būvdarbu kvalitāti;

5.2.5. veikt Būvdarbus ar savām iekārtām, materiāliem, aprīkojumu un darba spēku;
5.2.6. izmantot tādus būvizstrādājumus, kas ir sertificēti Eiropas Savienībā, kuru ražotāja garantija termiņš materiāliem nav mazāks par 36 (trīsdesmit sešiem) mēnešiem no būvobjekta nodošanas un pieņemšanas akta parakstīšanas dienas, izņemot būvizstrādājumus, kuriem ir noteikts attiecīgā būvizstrādājuma ražotāja garantijas termiņš;

5.2.7. konstrukciju, izstrādājumu vai iekārtu pielietošana pieļaujama tikai ar Pasūtītāja akceptu;

5.2.8. Izpildītājs nodrošina veiktajiem Būvdarbiem garantijas laiku __ (_____) mēnešus no Būvobjekta nodošanas un pieņemšanas akta parakstīšanas dienas;
5.2.9. nodrošināt, ka Būvdarbu un garantijas laikā ir apdrošināta būvdarbu veicēja profesionālā civiltiesiskā atbildība atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām. Minētā apdrošināšana jāuztur spēkā visu Būvdarbu un garantijas laiku;

5.2.10. ja Izpildītāja vainas dēļ, veicot Līgumā noteiktos Būvdarbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas robežas, tad jebkādus radītos zaudējumus un kompensācijas, kuras nesedz apdrošināšana, sedz Izpildītājs uz sava rēķina, kā arī, Izpildītājs uzņemas visu atbildību par nodarījumu un tā radītajām un iespējamajām sekām;

5.2.11. Būvdarbu izpildei nodrošināt kvalificētu personālu un iekārtas;
5.2.12. veikt samaksu visiem Līguma izpildē tā piesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem ne vēlāk kā 60 dienu laikā pēc veikto Būvdarbu pabeigšanas un apakšuzņēmēja e-rēķina saņemšanas par attiecīgo Būvdarbu veikšanu;

5.2.13. Līgumos ar Būvdarbu izpildē iesaistītajiem apakšuzņēmējiem iekļaut noteikumus par Būvdarbu nodošanas – pieņemšanas kārtību atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt Būvdarbu ekspertīzi;
5.2.14. veicot Būvdarbus, nodrošināt darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi;
5.2.15. atbildēt par visiem zaudējumiem, kas var rasties Izpildītāja darbības vai bezdarbības rezultātā Pasūtītājam vai trešajām personām Līguma izpildes gaitā;

5.2.16. novērst visas Pasūtītāja konstatētās nepilnības, defektus Līgumā noteiktajā kārtībā un termiņā;

5.2.17. rakstiski informēt Pasūtītāju par iespējamiem vai paredzamiem kavējumiem Līguma izpildē un apstākļiem (izmaiņām), notikumiem, kuri var ietekmēt Līguma precīzu un pilnīgu izpildi, izpildes termiņu vai Līgumcenu;

5.2.18. veicot Būvdarbus drošināt, lai netiktu bojāti teritorijas labiekārtojuma elementi. Ja šīs prasības neizpildes rezultātā tiek bojāti teritorijas labiekārtojuma elementi, Izpildītājs par saviem līdzekļiem tos novērš;

5.2.19. nozīmēt atbildīgo par darba drošību un kārtību Objektā. Nepieļaut nepiederošu personu atrašanos Objektā; 
5.2.20. nodrošināt, ka Būvdarbu vadītājs Objektā atrodas vismaz 2 (divas) dienas nedēļā un, kad vien nepieciešams, arī ārpus normālā darba laika un brīvdienās, kā arī piedalās visās būvsapulcēs un papildus pēc nepieciešamības;
5.2.21. pirms Būvdarbu nodošanas – pieņemšanas akta parakstīšanas sakārtot Objektu (aizvest būvgružus un iesniegt apliecinošu dokumentu Pasūtītājam par būvgružu novietošanu atkritumu novietnē, ja nepieciešams veikt būvgružu utilizāciju, aizvest Izpildītājam piederošo inventāru un darba rīkus, tehniku u.c.);

5.2.22. nodrošināt tīrību un kārtību Objektā visā Būvdarbu izpildes laikā, kā arī nodrošināt, lai Objektā esošie gruži un materiālu atliekas nepiesārņo Objektam piegulošo teritoriju;
5.2.23. Būvdarbu procesā radītie atkritumi jāsavāc un jāutilizē atsevišķi no sadzīves atkritumiem. 
5.3. Izpildītājs ir materiāli atbildīgs par Līgumā noteikto saistību neievērošanas sekām Būvdarbu izpildes vietā.
5.4. Pasūtītājam un/vai Maksātājam ir pienākums:

5.4.1. savlaicīgi un atbilstoši Līguma noteikumiem samaksāt Izpildītājam par kvalitatīvu Būvdarbu izpildi;

5.4.2. organizēt Būvdarbu pieņemšanu un parakstīt nodošanas – pieņemšanas aktu pēc Būvdarbu akceptēšanas Līgumā noteiktajā kārtībā;
5.4.3. nodrošināt Izpildītāju ar Būvdarbu veikšanai nepieciešamo informāciju un/vai dokumentāciju;

5.4.4. savlaicīgi ziņot par apstākļiem, kas var traucēt Izpildītājam veikt Būvdarbus;

5.4.5. nodrošināt darba apstākļus, kas nekavē un netraucē veikt Izpildītāja pienākumus, kas atrunāti Līgumā;

5.4.6. tikties ar Izpildītāju Būvdarbu operatīvo jautājumu risināšanai.
5.5. Pasūtītājam ir tiesības:

5.5.1. pēc saviem ieskatiem veikt Būvdarbu izpildes pārbaudes, vienpusēji apturēt Būvdarbus Līgumā noteiktajos gadījumos;

5.5.2. jebkurā laikā apmeklēt Objektu, ievērojot tehniskās drošības normas, un nepieciešamības gadījumā, rakstiski noformēt savus pamatotos aizrādījumus vai pārtraukt Būvdarbus līdz trūkumu novēršanai;

5.5.3. pieņemt neatkarīgu ekspertu Būvdarbu izpildes kvalitātes kontrolei un, pirms kvalitatīvi izpildītu Būvdarbu pieņemšanas, veikt izpildīto Būvdarbu būvekspertīzi;
5.5.4. izteikt Izpildītājam pretenzijas attiecībā uz Būvdarbu izpildi un kvalitāti, iesniedzot Izpildītājam pretenziju, Pasūtītājs norāda Būvdarbos konstatētos trūkumus, nepilnības un nosaka termiņu, kurā Izpildītājam tos ir pienākums novērst par saviem finanšu līdzekļiem;

5.5.5. kontrolēt Līguma noteikumu izpildi un veikt Būvdarbu izpildes pārbaudi jebkurā tā izpildes stadijā;

5.5.6. pieprasīt no Izpildītāja līgumsoda samaksu atbilstoši Līguma noteikumiem;

5.5.7. vienpusēji izbeigt līgumsaistības saskaņā ar Līguma noteikumiem.
5.6. Pasūtītājs atturas no darbībām, kas traucētu Būvdarbu izpildi, ja vien tas nav saistīts ar konstatētiem būvniecības noteikumu pārkāpumiem no Izpildītāja puses.
6. IZMAIŅAS BŪVDARBU DAUDZUMOS
6.1. Būvdarbu daudzumiem jābūt saskaņotiem ar Pasūtītāju. 

6.2. Pasūtītājs var veikt Būvdarbu daudzumu samazināšanu. Būvdarbu daudzumu samazināšana noformējama rakstiski un par to jāinformē Izpildītājs.

6.3. Izmaiņas Būvdarbu daudzumos Pasūtītājs var veikt pēc savas iniciatīvas, kā arī pēc Izpildītāja rakstiska pieprasījuma, savlaicīgi informējot Izpildītāju.
6.4. Puses rakstiski vienojas par izmaiņām Būvdarbu daudzumos, kā arī par izmaiņām Līgumcenā, ja tas nepieciešams, saskaņā ar Publisko iepirkumu likuma, turpmāk – PIL 61. panta nosacījumiem.

6.5. Būvdarbu daudzumu samazināšanas gadījumā atbilstoši samazināma Līgumcena. Pusēm vienojoties, samazināmo Līgumcenas daļu var izmantot saskaņā ar Līguma nosacījumiem.

6.6. Šajā sadaļā atrunāto izmaiņu apjoms nedrīkst pārsniegt PIL 61. panta piektās daļas 2. punktā noteikto apjomu.

7. DARBA AIZSARDZĪBA UN UGUNSDROŠĪBA
7.1. Ja Būvdarbus veiks vairāki atsevišķi Būvdarbu veicēji, tad, neatkarīgi no statusa, kādā tie tiks iesaistīti Līguma izpildē (apakšuzņēmēji, personu apvienības biedri u.c.), saskaņā ar Ministru kabineta 2003. gada 25. februāra noteikumiem Nr. 92 “Darba aizsardzības prasības, veicot būvdarbus”, tiek iecelts darba aizsardzības koordinators. 
7.2. Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus”, turpmāk – Noteikumi, izpratnē, darbu sagatavošanai un izpildei par projekta vadītāju Pasūtītājs norīko Izpildītāju. Izpildītājs apņemas veikt projekta vadītāja pienākumus: 
7.2.1. Darba aizsardzības plāna izstrādi pirms Darbu uzsākšanas un Noteikumu 9., 11., 12. un 13. punktos minētos pienākumus Pasūtītājs uzdod Izpildītājam (projekta vadītājam). Izpildītājs apņemas šos pienākumus veikt (tai skaitā – pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu saskaņā ar Noteikumu 12. punktu);
7.2.2. Izpildītājs veic citu pienākumu un prasību izpildi kas, saskaņā ar Noteikumu un citu darba aizsardzību regulējošo normatīvo aktu prasībām ir jāveic projektu vadītājam.
7.3. Izpildītājs ir atbildīgs par to, lai darba aizsardzības koordinators projekta izpildes posmā veic noteikto pienākumu izpildi, kā arī lai Izpildītāja, apakšuzņēmēju darbinieki un apakšuzņēmēji ievēro visas darba drošības prasības.

7.4. Izpildītājs veic darba vides riska faktoru novērtējumu darba videi un veicamajiem Būvdarbiem un iepazīstina ar to visus darbiniekus, kas iesaistīti Būvdarbu veikšanā.

7.5. Izpildītājs nodrošina, ka Līguma izpildē iesaistītie darbinieki pirms attiecīgo darbu uzsākšanas ir instruēti par darba drošību, elektrodrošību un ugunsdrošību.

7.6. Izpildītājs rakstiski informē Pasūtītāju, kā arī normatīvajos aktos noteiktajā kārtībā informē attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 1 (vienas) darba dienas laikā pēc negadījuma.

7.7. Izpildītājs nodrošina, ka darba aizsardzības koordinators vai Izpildītāja piesaistītais darba aizsardzības speciālists ne mazāk kā vienu reizi nedēļā apseko Objektu un pārbauda, vai tiek ievērotas darba aizsardzības prasības, sastādot par to pārbaudes dokumentu.

7.8. Izpildītājam ir pienākums nekavējoties novērst pārbaudes dokumentos norādītos trūkumus un nepilnības.

7.9. Pēc Pasūtītāja pieprasījuma Izpildītājs iesniedz Pasūtītājam tā norādītajā termiņā darba aizsardzības koordinatora vai Izpildītāja piesaistītā darba aizsardzības speciālista sastādītos pārbaudes dokumentus (oriģinālus).

7.10. Izpildītājs nodrošina Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” ievērošanu Objektā un par saviem līdzekļiem nodrošina noteikumu 3.3. sadaļas “Vispārīgās ugunsdrošības prasības būvobjektā” prasību izpildi.
8. LĪGUMA IZPILDĒ IESAISTĪTAIS PERSONĀLS, PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
8.1. Apakšuzņēmēju saraksts:

8.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Būvdarbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus; 
8.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu izpildē. Apakšuzņēmēja, kura veicamās Būvdarbu daļas vērtība ir mazāka par 10 000,00 EUR (desmit tūkstoši euro 00 centi), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Būvdarbu daļu un norādot izpildāmo Būvdarbu apjomu no Līguma vērtības naudas izteiksmē.

8.2. Izpildītājs ir atbildīgs par iesaistītā personāla un apakšuzņēmēju veiktā darba atbilstību Līguma prasībām.

8.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Iepirkuma dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem. 
8.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamo Būvdarbu daļas vērtība ir vismaz 10 000,00 EUR (desmit tūkstoši euro 00 centi) apmērā, vai jauna apakšuzņēmēja iesaistīšanu, kura veicamā Būvdarbu daļa plānota vismaz 10 000,00 EUR (desmit tūkstoši euro 00 centi) apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu daļu – daļas nosaukumus un izpildāmo Būvdarbu apjomu naudas izteiksmē, un jāsaņem Pasūtītāja rakstveida piekrišana.
8.5. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem: 

8.5.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;

8.5.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 9. panta astotajā daļā minētajiem pretendentu izslēgšanas iemesliem, kas tika pārbaudīti Iepirkumā; 

8.5.3. piedāvātais apakšuzņēmējs, kura izpildāmo Būvdarbu vērtība ir vismaz 10 000,00 EUR (desmit tūkstoši euro 00 centi) apmērā, atbilst Publisko iepirkumu likuma 9. panta astotajā daļā minētajiem pretendentu izslēgšanas iemesliem, kas tika pārbaudīti Iepirkumā; 
8.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu. 
8.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
9. GARANTIJAS

9.1. Izpildītājs garantē Būvdarbu un izmantoto materiālu kvalitātes atbilstību Tehniskajā specifikācijā (Līgums __. pielikums) norādītajai konkrētā materiāla ražotāja produkcijai vai tās ekvivalentam. Izpildītājs uzņemas atbildību par trūkumiem un defektiem Būvdarbos un izmantotajos materiālos, kas radušies garantijas termiņa laikā. Šajā punktā minētās garantijas termiņš veiktajiem Būvdarbiem ir __ (_____) mēneši, skaitot no Būvdarbu nodošanas un pieņemšanas akta parakstīšanas dienas.
9.2. Izpildītājs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst defektus, trūkumus, to neatbilstību Līgumam vai normatīvo aktu prasībām, kā arī defektu izraisītos bojājumus Objektam un trešajām personām. Nosūtot paziņojumu, Pasūtītājs norāda arī vietu un laiku, kurš nevar būt mazāks par 5 (piecām) darba dienām no paziņojuma saņemšanas dienas, kad Izpildītājam jāierodas uz defektu akta sastādīšanu. 

9.3. Pasūtītājs un Izpildītājs 3 (trīs) darba dienu laikā sastāda defektu aktu, tajā norādot bojājumus, neatbilstības un/vai trūkumus darbā, kā arī to novēršanas termiņu, kas nav garāks par 1 (vienu) nedēļu, vai citā minēto Pušu saskaņotā termiņā. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 3 (trīs) darbdienu laikā nosūta sastādīto aktu Izpildītājam.

9.4. Gadījumā, ja Pasūtītājs un Izpildītājs, sastādot defekta aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto Būvdarbu kvalitāti, minētās Puses 2 (divu) darba dienu laikā rakstiski vienojas par ekspertu komisiju (līdz 3 (trim) ekspertiem), kura tiek pieaicināta un kuras viedoklis ir izšķirošs. Ekspertu komisijas izdevumus sedz Puse, kurai ekspertu atzinums ir nelabvēlīgs.

9.5. Gadījumā, ja Pasūtītājs un Izpildītājs nespēj vienoties par ekspertu komisiju strīda izšķiršanai, strīds tiek izšķirts vispārējā kārtībā tiesā. Šādā gadījumā Pasūtītājs, nesagaidot strīda atrisinājumu, ir tiesīgs veikt defekta vai neatbilstības novēršanu saviem spēkiem vai pieaicināt trešās personas, un, ja strīds tiek izšķirts par labu Pasūtītājam, Izpildītājs sedz ar defektu novēršanu saistītos zaudējumus.

10. PUŠU ATBILDĪBA UN STRĪDU RISINĀŠANAS KĀRTĪBA

10.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
10.2. Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.
10.3. Izpildītājs var piemērot Pasūtītājam līgumsodu, ja Pasūtītāja vainas dēļ tiek kavēts Līgumā noteiktais Līgumcenas samaksas termiņš, 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas.
10.4. Pasūtītājs var piemērot Izpildītājam līgumsodu, ja Izpildītāja vainas dēļ tiek nokavēts Līgumā noteiktais Būvdarbu izpildes termiņš, 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas.
10.5. Pasūtītājs līgumsodu ir tiesīgs ieturēt no Izpildītājam pienākošajiem maksājumiem. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
10.6. Līgumsoda samaksa neatbrīvo Puses no saistību pienācīgas izpildes, kā arī neierobežo Pušu tiesības prasīt zaudējumu atlīdzību.
10.7. Visā Darba izpildes laikā Izpildītājam jāveic visi valsts un pašvaldības institūciju normatīvajos aktos paredzētie Darba drošības pasākumi. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu darba laikā.
10.8. Izpildītājs ir atbildīgs par zaudējumiem, kas radušies tā darbības vai bezdarbības dēļ Pasūtītājam vai trešās personas dzīvībai, veselībai vai mantai, kā arī sedz radušos zaudējumus.

10.9. Pasūtītājs nav atbildīgs par zaudējumiem, kas var rasties (radušies) trešajai personai jebkādas Izpildītāja rīcības dēļ, t.sk. arī, ja Izpildītājs neievēro Līguma noteikumus.

10.10. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kas informācijas izpaušanu pieprasa piemērojamie normatīvie akti.
10.11. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
10.12. Visi pielikumi, papildinājumi un grozījumi Līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas. Visi Līguma grozījumi, papildinājumi un vienošanās ir Līguma neatņemamas sastāvdaļas.
11. NEPĀRVARAMA VARA

11.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, militāru iebrukumu, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
11.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
11.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
11.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei un tamlīdzīgi apstākļi, (ja vien minētās problēmas neizriet tieši no nepārvaramas varas).
12. IZCELSMES IEROBEŽOJUMI
12.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes Materiāli vai pakalpojumi.

12.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

12.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto Materiālu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes Materiāli un pakalpojumi.

12.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes Materiāli vai pakalpojumi, Pasūtītājam ir tiesības:

12.4.1. pieprasīt attiecīgo Materiālu vai pakalpojumu nomaiņu;

12.4.2. piemērot līgumsodu 10 % (desmit procenti) apmērā no attiecīgo Materiālu vērtības;

12.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

12.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

13. LĪGUMA GROZĪŠANAS UN IZBEIGŠANAS KĀRTĪBA

13.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai līgumsaistību izpildei vai citu Līgumā noteiktu atceļošu noteikumu iestāšanās brīdim.

13.2. Līgumu var papildināt, grozīt vai izbeigt, Pusēm savstarpēji vienojoties un ievērojot Publisko iepirkumu likuma (turpmāk – PIL) 61. panta prasības. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
13.3. Pasūtītājam ir tiesības veikt Līguma grozījumus saskaņā ar PIL 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
13.3.1. grozījumi ir nebūtiski;

13.3.2. grozījumi ir būtiski un tiek izdarīti PIL 61. panta piektajā daļā minētajā gadījumā neatkarīgi no tā, vai tie ir būtiski, vai nebūtiski.

13.4. Līguma izpildes laikā Pasūtītājs Līguma grozījumus pieļauj neatkarīgi no tā vai tie ir būtiski, vai nebūtiski gadījumā, ja objektīvu apstākļu dēļ Līguma izpildes laikā Pasūtītājs ir uzdevis veikt Izpildītājam neparedzētu Līguma prasību izpildi. Šajā gadījumā izmaiņas ir Pušu saskaņotas un pamatotas, kādu iemeslu dēļ tās ir nepieciešamas.

13.5. Līgumu var izbeigt pirms termiņa tikai Līgumā noteiktajos gadījumos un kārtībā. 
13.6. Izpildītājs ir tiesības izbeigt Līgumu pirms termiņa par to paziņojot Pasūtītājam 10 (desmit) darba dienas pirms Līguma izbeigšanas nosūtot rakstisku paziņojumu gadījumā, ja:
13.6.1. Pasūtītājs kavē Līgumā noteiktos maksājumus vairāk kā 30 (trīsdesmit) kalendāra dienām;
13.6.2. Pasūtītājs nepilda citas Līgumā noteiktās saistības.
13.7. Pasūtītājam ir tiesības izbeigt Līgumu pirms termiņa par to paziņojot Izpildītājam 10 (desmit) darba dienas pirms Līguma izbeigšanas, nosūtot Izpildītājam rakstisku paziņojumu gadījumos, ja:
13.7.1. Izpildītājs kļūst maksātnespējīgs, bankrotē, tā darbība ir apturēta vai pārtraukta; 
13.7.2. Izpildītājs nenodrošina Būvdarbus Līgumā norādītajā termiņā;
13.7.3. Izpildītājs nepilda vai nepienācīgi pilda kādu citu no Līguma nosacījumiem;
13.7.4. Izpildītājs nodevis līgumsaistības citai personai vai nomainījis apakšuzņēmējus bez saskaņošanas ar Pasūtītāju un neievērojot Līguma noteikto attiecībā uz apakšuzņēmēju piesaistīšanu;

13.7.5. Izpildītājs, Līguma noslēgšanas vai izpildes laikā, sniedzis nepatiesas vai nepilnīgas ziņas vai apliecinājumus, vai veicis prettiesisku darbību;

13.7.6. Izpildītājs nepilda jebkādas Līguma saistības un neatbilstības nav novērstas 5 (piecu) kalendāro dienu laikā no rakstiska brīdinājuma saņemšanas;

13.7.7. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
13.8. Ja Izpildītājs 3 (trīs) darba dienu laikā pēc līgumsaistību izpildes termiņa notecējuma nav nodevis Būvdarbus vai nav ievērojis citus Līguma noteikumus, Pasūtītājs ir tiesīgs vienpusēji izbeigt Līgumu, rakstiski paziņojot par to Izpildītājam. Šajā gadījumā Izpildītājs 5 (piecu) darba dienu laikā no rēķina saņemšanas dienas maksā Pasūtītājam vienreizēju līgumsodu 10 % (desmit procentu) apmērā no Līgumcenas.
13.9. Pasūtītājam ir tiesības vienpusēji atkāpties no Līguma pirms termiņa, nosūtot Izpildītājam rakstisku paziņojumu Līgumā noteiktajā kārtībā, PIL 64. panta pirmajā daļā noteiktajos gadījumos.
13.10. Līguma pirmstermiņa izbeigšanas gadījumā Izpildītājam tiek samaksāts tikai un vienīgi par kvalitatīvi un atbilstoši Līguma noteikumiem izpildītiem Būvdarbiem.

14. PUŠU PĀRSTĀVJI UN LĪGUMA IZPILDES KONTROLE
14.1. Lai sekmētu līgumsaistību izpildi pienācīgā kārtā un Līgumā noteiktajos termiņos, Puses norīko kontaktpersonas un atbildīgās personas.
14.2. Pasūtītāja atbildīgās personas pilnībā pārzina Līguma noteikumus un tām ir tiesības pieņemt lēmumus un risināt visus ar Līgumu saistītos operatīvos jautājumus, organizēt un kontrolēt Līguma izpildi, tajā skaitā, bet ne tikai, veikt komunikāciju ar Izpildītāju, pieprasīt un sniegt informāciju un dokumentus, kā arī veikt citas darbības pienācīgai Līguma izpildei. Atbildīgā persona nekavējoties ziņo Pasūtītājam par Izpildītāja saistību nepienācīgu izpildi, un tai nav tiesību dot Izpildītājam norādījumus par Līguma termiņu, Līgumcenu, cenas vai citām izmaiņām, ja vien tas nav atrunāts Līgumā.

14.3. Pasūtītāja atbildīgā persona (kontaktpersona) Līguma izpildes laikā ir _____ mob. tālrunis +371 _____, e-pasta adrese: ______.
14.4. Izpildītāja atbildīgā persona (kontaktpersona) Līguma izpildes laikā ir _____ mob. tālrunis +371 _____, e-pasta adrese: ______.
14.5. Izpildītāja atbildīgā persona pilnībā pārzina Līgumu, tai ir tiesības pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Buvdarbus, dokumentus, pieprasīt no Pasūtītāja informāciju, sniegt informāciju Pasūtītājam, bet tā nedrīkst veikt grozījumus un papildinājumus Līgumā, tajā skaitā, grozīt Līgumcenu un/vai darbu veikšanas termiņus.

14.6. Saņemot norādījumus no Līgumā noteiktās Pasūtītāja atbildīgās personas, Izpildītājam ir tiesības uzskatīt, ka tās rīkojas Pasūtītāja pilnvaras ietvaros, tomēr tas neatbrīvo Izpildītāju no atbildības, ja norādījumi ir pretrunā ar Līgumu vai normatīvajiem aktiem. Izpildītāja pienākums ir nekavējoties rakstiski informēt Pasūtītāju par šādiem norādījumiem.
14.7. Pasūtītāja atbildīgā persona veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, u.tml. līdzīga rīcība neatbrīvo Izpildītāju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
14.8. Pasūtītāja atbildīgā persona jebkurā laikā var sniegt Izpildītājam norādījumus, kas var būt nepieciešami Būvdarbu izpildei, to defektu un/vai neatbilstību novēršanai saskaņā ar Līgumu.
15. NOBEIGUMA NOTEIKUMI
15.1. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums Būvdarbu veikšanai.
15.2. Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
15.3. Visos jautājumos, kas nav atrunāti Līgumā, Puses vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.
15.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
15.5. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kas regulē tos pašus jautājumus, ko regulēja spēku zaudējušais akts, jauno, spēkā esošo normatīvo aktu piemēro ar tā spēkā stāšanās brīdi.
15.6. Pušu pārstāvju vai rekvizītu maiņas gadījumā Puses apņemas par to rakstiski paziņot otrai Pusei 5 (piecu) darbadienu laikā no izmaiņu iestāšanās dienas, neveicot atsevišķus grozījumus Līgumā.
15.7. Katras puses pārstāvis apliecina, ka tam ir visas tiesības Puses vārdā noslēgt Līgumu.
15.8. Korespondence Līguma sakarā, ko viena Puse iesniedz otrai, jābūt noformētai rakstiski, latviešu valodā un nodota personīgi vai nosūtīta ierakstītā vēstulē, vai nosūtīta elektroniski un parakstīta ar drošu elektronisko parakstu.
15.9. Korespondence ir uzskatāma par saņemt, ja:
15.9.1. nodota personīgi – dienā, kad tā nodota;

15.9.2. nosūtīta ierakstītā vēstulē – septītajā dienā skaitot no tās iesniegšanas pastā;

15.9.3. nosūtīta elektroniski ar drošu elektronisko parakstu – otrajā darbadienā pēc tās nosūtīšanas.

15.10. Līguma neatņemama sastāvdaļa ir tam pievienotie pielikumi:

15.10.1. __. pielikums - Pieteikums dalībai iepirkumā uz __ lapām;

15.10.2. __. pielikums – Finanšu piedāvājums uz __ lapām

15.10.3. __. pielikums - Tehniskā specifikācija, darbu apjomi uz __ lapām;

15.10.4. __. pielikums - Līguma izpildē iesaistītie apakšuzņēmēji uz __ lapām.

15.11. Līgums ar ___ (___) pielikumiem sagatavots kopā uz ___ (___) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.

15.12. Izpildītājam abpusēji parakstīts Līgums 1 (vienas) darba dienas laikā pēc Līguma parakstīšanas jānosūta uz Pasūtītāja e-pasta adresi: apic@dobele.lv.

16. PUŠU REKVIZĪTI, PARAKSTI
PASŪTĪTĀJS:                                                 
IZPILDĪTĀJS:
Dobeles novada pašvaldība

reģistrācijas numurs 90009115092

juridiskā adrese: Brīvības iela 17, Dobele

Dobeles novads, LV-3701

MAKSĀTĀJS:








Dobeles novada Izglītības pārvalde
reģistrācijas numurs 90009147276

juridiskā adrese: Brīvības iela 17, Dobele

Dobeles novads, LV-3701

Šis dokuments ir parakstīts ar drošu elektronisko parakstu un satur laika zīmogu
2

